Space Invaders

Το Space Invaders (ιαπωνικά: スペースインベーダー, Χέπμπορν: Supēsu Inbēdā) είναι arcade shoot 'em up βιντεοπαιχνίδι που αναπτύχθηκε από τον Τομοχίρο Νισικάντο και κυκλοφόρησε το 1978. Αρχικά εκδόθηκε από την Taito στην Ιαπωνία, ενώ αργότερα κυκλοφόρησε και στις Η.Π.Α από το τμήμα Midway της Bally. Το Space Invaders είναι από τα πρώτα βιντεοπαιχνίδια βολών. Ο στόχος του είναι να καταστραφούν τα κύματα εξωγήινων με ένα κανόνι λέιζερ ώστε να κερδηθούν όσοι περισσότεροι πόντοι γίνεται. Για το σχεδιασμό του παιχνιδιού, ο Νισικάντο δέχθηκε έμπνευση από το βιντεοπαιχνίδι Breakout, και τα κινηματογραφικά The War of the Worlds και Star Wars. Για να το ολοκληρώσει, έπρεπε να σχεδιάσει δικό του hardware και εργαλεία σχεδιασμού.

Ήταν ένας από προάγγελους των μοντέρνων βιντεοπαιχνιδιών και βοήθησε στην επέκταση της βιομηχανίας των βιντεοπαιχνιδιών από μία καινοτομία σε παγκόσμια βιομηχανία. Όταν κυκλοφόρησε πρώτη φορά, είχε σημειώσει μεγάλη επιτυχία.

Το παιχνίδι ενέπνευσε και άλλα παιχνίδια, επανακυκλοφόρησε σε πολλές πλατφόρμες, και έβγαλε αρκετά sequels. Το 1980, η εκδοχή του για το Atari 2600 τετραπλασίασε τις πωλήσεις του και έγινε το πρώτο "killer app" (ελλ.: δολοφονική εφαρμογή) για τις κονσόλες βιντεοπαιχνιδιών. Το παιχνίδι έχει αναφερθεί και έχει γίνει παρωδία σε πολλά τηλεοπτικά σόου, ενώ έχει υπάρξει κομμάτι αρκετών εκθέσεων βιντεοπαιχνιδιών και κουλτούρας. Το πιξελιασμένο εχθρικό άλιεν έχει γίνει είδωλο της ποπ κουλτούρας, ενώ συνήθως χρησιμοποιείται ως σύμβολο των βιντεοπαιχνιδιών γενικότερα.

Ήταν ένα από τα πρώτα παιχνίδια και για να το παίξει κανείς έπρεπε να βάλει νόμισμα για πληρωμή. Αν και δισδιάστατο, απλό σε σύλληψη και με στοιχειώδη γραφικά, ήταν ιδιαίτερα δημοφιλές και βοήθησε στη δημιουργία της παγκόσμιας βιομηχανίας βιντεοπαιχνιδιών. Στις πρώτες εκδόσεις ήταν ασπρόμαυρο ή με ελαφρά πράσινη απόχρωση, αλλά στη δεκαετία του 1980 έγινε έγχρωμο σε όλα τα κράτη.

Τρόπος παιχνιδιού

Το Space Invaders είναι παιχνίδι βολών στο οποίο ο παίκτης ελέγχει ένα κανόνι λέιζερ σε έναν οριζόντιο άξονα στο κατώτερο σημείο της οθόνης και πυροβολεί άλιεν, τα οποία κατεβαίνουν σταθερά όλο και πιο γρήγορα. Ο στόχος του παιχνιδιού είναι η εξόντωση των πέντε σειρών με έντεκα άλιεν, τα οποία κινούνται οριζόντια και κάθετα προς το κανόνι. Όταν ο παίκτης καταστρέφει έναν εξωγήινο κερδίζει πόντους και όσο περισσότεροι καταστρέφει, τόσο πιο γρήγορα κινούνται και κατεβαίνουν οι υπόλοιπο, ενώ ταυτόχρονα η μουσική του παιχνιδιού επιταχύνεται. Τα άλιεν επιτίθενται στο κανόνι πυροβολώντας το. Αν φτάσουν στο τέλος της οθόνης, η εισβολή είναι επιτυχής και το παιχνίδι τελειώνει. Κάποιες φορές, εμφανίζεται στην οθόνη ένα ξεχωριστό πλοίο και αν ο παίκτης το καταστρέψει, κερδίζει πόντους. Το κανόνι λέιζερ που χειρίζεται ο παίκτης προστατεύεται από στατικά οχυρά, τα οποία καταστρέφονται σιγά σιγά από τα πυρά των αντιπάλων αλλά και του ίδιου.

Εξωτερικοί σύνδεσμοι

Arcade παιχνίδια
Βιντεοπαιχνίδια του 1978
Βιντεοπαιχνίδια shoot 'em up
Βιντεοπαιχνίδια του Atari 2600‎
Βιντεοπαιχνίδια του Atari 5200
Βιντεοπαιχνίδια της Atari
Βιντεοπαιχνίδια του Commodore 64
Βιντεοπαιχνίδια του iOS
Βιντεοπαιχνίδια της Midway
Βιντεοπαιχνίδια της MSX
Βιντεοπαιχνίδια του PlayStation Portable
Βιντεοπαιχνίδια του SNES
Βιντεοπαιχνίδια της Taito
Βιντεοπαιχνίδια του Virtual Boy
Βιντεοπαιχνίδια του WonderSwan
Βιντεοπαιχνίδια ανεπτυγμένα στην Ιαπωνία